Uudised

Uudised oli Eesti ajaleht, mis ilmus aastatel 1903–1906 Tartus. Selle väljaandja oli Peeter Speek.

Uudised oli Eesti ainus legaalne sotsialistlikku meelsust esindav ajaleht, mis tegi seda siiski üpris ettevaatlikult. Lisaks Speegile olid lehe olulisemad kaastöölised Mihkel Martna ja Hans Pöögelmann. 

1905. aasta revolutsiooni ajal sai Uudistest Eesti Sotsiaaldemokraatliku Ühisuse häälekandja. 

Ajaleht suleti 1906. aastal, kui Eestis rakendati valitsuse karistuspoliitikat.

Kategooria:Liivimaa kubermangu ajalehed
Kategooria:20. sajand Tartus
Kategooria:Tartu ajalehed